Document ID: 31997R0572

KOMISSION ASETUS (EY) N:o 572/97,
annettu 26 päivänä maaliskuuta 1997,
raakatupakka-alan asetusten (ETY) N:o 3478/92 ja (EY) N:o 1066/95 muuttamisesta tiettyjen määräpäivien vahvistamisen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92 (1), sellaisena kuin se on viimeksi muutettuna asetuksella (EY) N:o 2444/96 (2), ja erityisesti sen 7 ja 11 artiklan,
sekä katsoo, että
eräällä jäsenvaltiolla on odottamattomia hallinnollisia ongelmia eikä se pysty noudattamaan raakatupakka-alalle säädetyn palkkiojärjestelmän soveltamista koskevista yksityiskohtaisista säännöistä 1 päivänä joulukuuta 1992 annetussa komission asetuksessa (ETY) N:o 3478/92 (3), sellaisena kuin se on viimeksi muutettuna asetuksella (EY) N:o 1350/96 (4), ja vuosien 1995, 1996 ja 1997 satojen osalta raakatupakka-alan kiintiöjärjestelmän yksityiskohtaisista säännöistä siltä osin kuin se koskee neuvoston asetusta (ETY) N:o 2075/92 12 päivänä toukokuuta 1995 annetussa komission asetuksessa (EY) N:o 1066/95 (5), sellaisena kuin se on viimeksi muutettuna asetuksella (EY) N:o 1286/96 (6),vahvistettuja määräpäiviä; tämän vuoksi näistä määräpäivistä olisi poikettava satovuonna 1997,
kyseisiä toimenpiteitä olisi sovellettava niin pian kuin mahdollista, ja
tässä asetuksessa säädetyt toimenpiteet ovat tupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 3478/92 3 artiklan seuraavasti:
1. Korvataan 1 kohdan toinen alakohta seuraavasti:
"Kreikka voi hyväksyä satovuonna 1997 palkkiokelpoisiksi sellaisia sopimuksia, jotka on tehty viimeistään 31 päivänä toukokuuta ja komission asetuksen (EY) N:o 1066/95 (*) 11 artiklan 3 kohdan mukaisesti lisämäärien antamisen seurauksena tehtyjen sopimusten osalta ennen 15 päivää heinäkuuta.
(*) EYVL N:o L 108, 13.5.1995, s. 5."
2. Korvataan 2 kohdan toinen alakohta seuraavasti:
"Kreikka voi hyväksyä satovuonna 1997 palkkiokelpoisiksi sellaisia sopimuksia, jotka on jätetty rekisteröitäviksi ennen 8 päivää kesäkuuta ja asetuksen (EY) N:o 1066/95 11 artiklan 3 kohdan mukaisesti lisämäärien antamisen seurauksena tehtyjen sopimusten osalta ennen 31 päivää heinäkuuta."
2 artikla
Korvataan asetuksen (EY) N:o 1066/95 11 artiklan 3 kohdan toinen alakohta seuraavasti:
"Kreikalla on lupa jatkaa satovuoden 1997 osalta ensimmäisessä alakohdassa tarkoitettua määräaikaa 30 päivään kesäkuuta."
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä maaliskuuta 1997.

Labels: 11
17
7
3
6
18